Magnus Gabriel De la Gardie
Store norske leksikon,Historie,Norsk og nordisk historie,Sveriges historie
Magnus Gabriel De la Gardie var en svensk statsmann, og en av dronning Kristinas beste støtter. Han ble i 1648 general, i 1649 generalguvernør i Livland, i 1651 riksmarskalk og i 1652 riksskattmester.
Han falt imidlertid i unåde i 1653 og var en tid i bakgrunnen, men Karl 10 Gustavs testament utpekte ham til rikskansler 1660. I utenrikspolitikken var han franskorientert. Da det brøt ut krig i 1675, ledet han forsvaret i vest, men tapte for nordmennene ved Uddevalla i 1677, og var deretter stort sett utenfor.Som statsmann har han til dels vært meget sterkt kritisert. I sin storhetstid var han en av Sveriges største jordeiere med humanistiske og kunstneriske interesser. Men store inndragninger til fordel for staten gjorde ham til en fattig mann.Magnus Gabriel De la Gardie var sønn av riksråd Jakob Pontusson De la Gardie. Han ble gift med Karl 10 Gustavs søster Maria Euphrosine. Les mer i Store norske leksikon Sveriges historie slekten de la Gardie adel